
SLOVENSKÝ ZVӒZ CHOVATEĽOV 

ZO ZO SZCH Martin Králičí hop

Vás srdečne pozýva na **RABBIT GAMES**, preteky v králičom hope, ktoré usporiada v spolupráci s Emkou Barienčíkovou

**Dátum konania: 19.05.2018 Miesto podujatia: ZŠ s MŠ Zázrivá, Stred 122 , 027 05 Zázrivá**

**Zodpovedný usporiadateľ:** Ema Barienčíková

**Rozhodcovia:** ErikaMelušová

**Registrácia a veterinárna príjemka zvierat:** od 8:45 – 9:00 hod. Králiky, ktoré v stanovenom čase neprejdú veterinárnou príjemkou, nebudú pripustené na štart.

**Súťažné disciplíny:** Rovinná dráha ( ľahká, stredná trieda) Parkúr ( ľahká, stredná trieda) Skok vysoký Skok ďaleký

Akákoľvek trieda bude vyhlásená iba v prípade prihlásenia minimálne 4 súťažných dvojíc. V rovinnej dráhe a parkúre sa budú bežať dva behy, pričom sa do výsledku započíta lepší beh.

**Harmonogram pretekov:** 08:45 – 09:00 – veterinárna príjemka 09:00 – 09:20 – registrácia pretekárov 09:20 – 09:30 – zahájenie pretekov 09:30 – 11:00 – rovinná dráha 11:00 – 12:00 – skok vysoký 12:00 – 12:30 – obedná prestávka 12:30 – 14:00 –parkúr 14:00 – 15:00 – skok ďaleký 15:00 – 15:30 – vyhodnotenie, vyhlásenie výsledkov po 16:00 – ubytovanie, lezecká stena po 18:00 – opekačka, večerné premietanie Uvedené časy sú orientačné a môžu sa meniť v závislosti od počtu štartujúcich pretekárov a typu pretekov. Usporiadateľ si preto vyhradzuje právo prispôsobiť tomuto program.

**Podmienky:** Časový limit a maximálny čas behov rovinnej dráhy a parkúru stanoví rozhodca pred pretekom. Počiatočná výška/ dĺžka pri skoku vysokom a ďalekom je 40 cm. **Povrch dráhy**: tráva, koberec v závislosti od počasia.

**Ceny:** Ocenení budú pretekári, ktorí sa umiestnia na prvých troch miestach v jednotlivých disciplínach a v každej triede.

**Štartovné:** Prvý štart: **3,00** € (platí pre každého králika) Každý ďalší štart: **2,00** € **Štartovné sa platí pri registrácii.**

**Upozornenie: Nečlenovia SZCH môžu štartovať iba v ľahkej triede rovinnej dráhy a len s 1 králikom!**

**Veterinárne podmienky:**  Na preteky môžu nastúpiť len králiky s platným očkovacím preukazom, prípadne veterinárnym osvedčením. Z dokladov musí byť zrejmé a potvrdené, že králik je zdravý a bol očkovaný proti králičiemu moru a myxomatóze (obvykle preočkovanie býva každých 6 mesiacov). Králikom, pri ktorých vznikne podozrenie na chorobu, alebo iné nedostatky súvisiace s nesprávnou starostlivosťou o králika, nebude umožnené štartovať na pretekoch. Štartovať nesmú ani gravidné a dojčiace samice.

**Ustajnenie králikov:** Bude vo vlastných prepravkách/ klietkach s nepriepustným dnom, s čistou podstielkou, senom a vodou pre králika.

**Uzávierka prihlášok:** do 04.05.2018, alebo do naplnenia maximálneho počtu štartov v danej disciplíne, o čom bude pretekár upovedomený (max. 50 štartov).

**Vyplnené prihlášky zasielajte elektronicky na adresu:** [**zoszch@gmail.com**](mailto:zoszch@gmail.com)


Všetci súťažiaci **sú povinní** riadiť sa na pretekoch platným Súťažným poriadkom SZCH, ktorý je k dispozícii na: [www.casopischovatel.sk](http://www.casopischovatel.sk/).

Súhlas s jeho dodržiavaním súťažiaci potvrdzuje svojím podpisom v Prihláške na preteky!

Info pre ubytovaných:

* prihlásený na ubytovanie pri registrácii uhradí symbolickú sumu **5,- € /** člen ZO SZCH Martin Králičí hop **2,- €**

(v sume bude mať zabezpečené ubytovanie na 1 noc, stravu /na opekačku a raňajky + pitný režim/ , návštevu lezeckej steny)



Tešíme sa na teba!!!